paragraph_text: Na internetu je postojalo pedesetak pokušaja izrade raznih leksikona i enciklopedija, od kojih su mnogi dosad zamrli i prestali. Među njima su najvažnije klasična digitalizirana Britannica i najveća višejezična Wikipedija, pa još sličan Wikinfo i poluotvoreni Citizendium, te ine manje. Ovdje se pregledno i poredbeno prikazuje desetak važnijih primjera enciklopedija općeg sadržaja dostupnih na internetu (uže strukovne su izostavljene).